石瑁

石瑁（），字信之，山西大同府應州人，民籍，明朝政治人物。

生平
宣德四年（1429年）己酉科山西鄉試舉人，八年（1433年）中式癸丑科會試第六十五名，二甲第七名進士。戶部觀政，授禮科給事中，正統年間出為浙江金華府知府，在任期間開倉賑災，多有德政。後因舉薦升福建右布政使，升南京禮部左侍郎，天順四年（1460年）升禮部尚書，六年（1462年）卒《天順日錄》：“天順六年夏四月一日，奉天門奏事畢，靜鞭罷，上起身召禮部尚書石瑁等。疾出班趨走，欲上右階，鴻臚寺呼止，方轉回御道，跪承旨，（「方轉回御道跪承旨」，「跪」原作「跑」，據明朱氏國朝典故本、明古穰文集本改。）與敕書選妃事。上下金臺，即召賢曰：「石瑁動止粗疏，失措如此，如何為禮部尚書？不自求退，朝廷難於遣逐。」賢曰：「誠如聖諭，令其自退，庶全大臣之體。」上曰：「若戶部侍郎張睿可以代之。」賢曰：「張睿老成人，此職亦宜。」賢即報瑁疏乞致仕，瑁速上陳。上見瑁疏，（「上見瑁疏」，「見」原作「曰」，據明朱氏國朝典故本、明古穰文集本改。）意卻不忍，曰：「瑁為人篤實，其可因此小失而退。」命太監牛玉敕吏部尚書王翺與賢議，賢等言：「石瑁一淳誠人，但動作遲鈍耳。既留之，張睿可不動也。」上復令玉傳旨：「睿歷任三年，又辦事勤勞，陞戶部尚書，仍管糧儲。」已而命下，士論重瑁之求退，美睿之當陞。若非先報，瑁亦不知上意不悅，必不求退，上怒未可測。及上疏求退，而上意遂解。士林且以瑁能見幾而作，無貪位慕祿之心，聲價倍增於前日，蓋亦不虞之譽也。”明人傳記資料索引 ,1013：石瑁，字信之，山西應州人。宣德八年進士，授禮科給事中，出知金華府，累陞福建布政使，以廉著稱，官至禮部尚書，天順六年卒，年六十四。。

軼事
《萬曆野獲編》載其老病仍忝居官位之事《萬曆野獲編·卷十一》：禮部尚書石瑁者，山西應州人，宣德間進士也。初為金華知府，以考察罷軟當罷，適升布政行得留。及為福建布政，又坐罷軟去，適升南吏部侍郎再留。會禮卿蕭暄以奏對失上旨，調南京，李文達薦瑁以代蕭。入朝，出班承旨不上御道，而竟趨右階。英宗大不怪，謂其舉動失措，有忝禮臣，勒令引退。比自陳疏上，上又-{云}-其人篤實可憐，但遲鈍耳，命姑留之。未幾，即病不能出，部事久廢。時孝恭皇后上仙，典禮煩冗，始命右侍郎鄒幹署印，而瑁竟不言去，久之始卒於京邸。是時計典已重，何以升任即廢不行；而身被議者，又何恬然若不聞？此勒自陳時，李文達亦不引罪，又何必，彼石瑁者何足言，特大臣廉恥道喪可異耳。。

家族
曾祖石仲榮；祖父石□□；父石普金。母王氏；繼母曲氏。慈侍下。兄石璘、石璡《宣德八年癸丑科進士登科錄》：治《詩經》，年三十五歲中式宣德八年癸丑科第二甲第七名進士。三月十六日生，行三，曾祖石仲榮；祖石□□；父石普金；母王氏；繼母曲氏。慈侍下。妻郭氏，兄璘；璡。由國子生中式山西鄉試第□□舉人，會試中式第六十五名。。

 参考资料 

相关条目
明朝七卿年表

Category:宣德四年己酉科山西鄉試舉人
M
Category:應州人
Category:明朝戶部觀政
Category:明朝禮科給事中
Category:明朝金華府知府
Category:明朝福建右布政使
Category:南京禮部侍郎
Category:明朝禮部尚書